als_Latn dik_Latn sag_Latn
Trajneri i Manchester City, Pep Guardiola, beson se nuk ka skuadër më të mirë se Barcelona në bote.
Pas triumfit të Real Madridit në Ligën e kampionëve, që shkroi histori duke fituar dy herë me radhë këtë trofe, mediat filluan të shkruajnë se kjo është epoka e “Los Blancos”. Kjo edhe për faktin se Reali ka fituar tre Liga të Kampionëve në katër vitet e fundit. Por, trajneri i Manchester Cityt, Pep Guardiola, e mendon krejtësisht të kundërtën.
Guardiola, dikur trajner i Barcelonës, ka thënë se askush nuk ka mundur ta bëjë atë që e ka bërë Barça në 15 apo 20 vitet e fundit.
Ndërsa, Ligën e Kampionëve e ka përshkruar si garë të shkurtër, duke thënë se me tetë fitore mund ta fitosh të terën. E ligën e brendshme shtetërore e ka përshkruar si më të vështirën.
“Kur një ekip e fiton kupën dhe lufton deri në fund për ta fituar ligën, atëherë Barça është ekipi më i mirë në 15 apo 20 vitet e fundit. Më i mirë do të thotë të fitosh çdo javë në ligë. Këtë askush nuk e ka bërë. Në Evropë, një mbrëmje e keqe të largon nga gara, por nuk ka ekip më të mirë në botë se Barça,” ka thënë ai.
Ai beson se Barça do ta përsërisë suksesin e 20 viteve të fundit.
als_Latn als_Latn als_Latn als_Latn als_Latn als_Latn